# Adele Romanski

Adele Romanski (Sarasota, 10 de novembre de 1982) és una productora de cinema independent estatunidenca coneguda per haver treballat en els films Moonlight i Aftersun.

## Vida primerenca

Va créixer a Venice, a l'estat de Florida. Es va graduar a la Pine View School el 2001 i després, a la Universitat Estatal de Florida el 2004. Va assistir a la universitat amb el director Barry Jenkins.

## Carrera

El 2010, va donar-se a conèixer com a productora de The Myth Of The American Sleepover, dirigida per David Robert Mitchell.
Va ser fonamental en el procés creatiu de la segona pel·lícula de Barry Jenkins, Moonlight, durant el qual va fer-lo decidir els conceptes bàsics de l'obra, va trobar ubicacions on dur a terme el rodatge i va recomanar Mahershala Ali per al paper de Juan. Gràcies a la seva participació en Moonlight, que va estar nominat en 8 categories dels Oscar de 2015 i finalment va rebre l'Oscar a la millor pel·lícula.
El gener del 2017, es va anunciar que seria la productora executiva de la segona temporada de The Girlfriend Experience.
A banda de la producció cinematogràfica, el 2012 va guionar i dirigir la pel·lícula Leave Me Like You Found Me.
El febrer del 2018, va ser seleccionada com a part del jurat de la secció principal de competició del 68è Festival Internacional de Cinema de Berlín. El mateix mes, El blues de Beale Street, produïda per ella, va rebre l'Independent Spirit a la millor pel·lícula.
El 2022, va coproduir amb el mateix Barry Jenkins i Mark Ceryak la pel·lícula Aftersun, gràcies a la qual van obtindre el Premi British Independent Film al millor film britànic independent. També ha estat nominada conjuntament amb la directora Charlotte Wells i els altres productors a l'Independent Spirit a la millor pel·lícula.

## Vida personal

Està casada amb el director de fotografia James Laxton, que ha treballat en diverses de les pel·lícules que ha produït.

## Filmografia
### Cinema

| Any | Títol | Direcció |
| 2010 | The Myth of the American Sleepover | David Robert Mitchell |
| 2010 | The Freebie | Katie Aselton |
| 2012 | Black Rock | Katie Aselton |
| 2013 | Bad Milo! | Jacob Vaughan |
| 2014 | War Story | Mark Jackson |
| 2016 | Kicks | Justin Tipping |
| 2016 | Morris from America | Chad Hartigan |
| 2016 | Moonlight | Barry Jenkins |
| 2017 | Gemini | Aaron Katz |
| 2018 | Under the Silver Lake | David Robert Mitchell |
| 2018 | El blues de Beale Street | Barry Jenkins |
| 2020 | Never Rarely Sometimes Always | Eliza Hittman |
| 2022 | Aftersun | Charlotte Wells |

### Televisió

| Any | Títol | Notes |
| 2017 | The Girlfriend Experience | 2a temporada |
| 2021 | The Underground Railroad | Minisèrie |

## Referències

* ↑ Heller, Dave. «FSU alumni make history with 8 Oscar nominations for 'Moonlight'». Florida State University. [Consulta: January 27, 2017].
* ↑ Keegan, Rebecca. «To give birth to 'Moonlight,' writer-director Barry Jenkins dug deep into his past». Los Angeles Times. [Consulta: January 27, 2017].
* 1 2 Dalton, Ben. «’Aftersun’ US producers Barry Jenkins and Adele Romanski on its journey from indie underdog to Oscar nominee» (en anglès). Screen Daily, 14-02-2023. [Consulta: 17 març 2023].
* ↑ Stephenson, Will. «Where's The Next Film, Barry?». The Fader. [Consulta: January 27, 2017].
* ↑ Grady, Pam. «With 'Moonlight' and more, Mahershala Ali hits stratosphere». San Francisco Chronicle. [Consulta: January 27, 2017].
* ↑ «Oscars Nominations 2017: The Complete List of Nominees». The Hollywood Reporter, January 24, 2017. [Consulta: January 24, 2017].
* ↑ Rothman, Michael «'Moonlight' wins best picture after 'La La Land' mistakenly announced». ABC News, February 26, 2017.
* ↑ O'Falt, Chris «Crafting "Moonlight": How a $1.5 Million Indie Got 8 Oscar Nominations | IndieWire» (en anglès). IndieWire.
* ↑ Sandberg, Bryn. «Starz' 'The Girlfriend Experience' Sets Trio for Season 2». The Hollywood Reporter. [Consulta: January 27, 2017].
* ↑ Schoenbrun, Dan (12 March 2012). «Five Questions with Leave Me Like You Found Me Director Adele Romanski». Filmmaker.
* ↑ Kohn, Eric «SXSW REVIEW:Adele Romanski's 'Leave Me Like You Found Me' Wisely Studies a Relationship on the Rocks». IndieWire, 13-03-2012.
* ↑ «The International Jury 2018», 06-02-2018. [Consulta: 6 febrer 2018].
* ↑ «Here are the Winners of the 2019 Film Independent Spirit Awards» (en anglès americà). Film Independent, 24-02-2019. [Consulta: 24 febrer 2019].
* 1 2 Ntim, Zac. «British Independent Film Awards: 'Aftersun,' 'Blue Jean' & 'The Wonder' Lead Nominations», 04-11-2022. [Consulta: 4 novembre 2022].
* ↑ Pressberg, Matt. «Oscar Nominee Reactions: Meryl Streep Sends GIF, Jeff Bridges Says 'Woo Hoo!'». TheWrap. [Consulta: January 27, 2017].